**Styremøte Nordland Venstre**

**13.11 - 14.11 2015**

**Mediegården, Bodø**

**Tilstede:** Anja Johansen, Jostein Toftebakk, Ida Johnsen, Gøran Rasmussen Åland, Hilde Nystad, Mary Ann Dahl, Karl Rasmus Dahle. Unge Venstre: Henning David Williams.

**Forfall:** Arne Ivar Mikalsen, May Valle (gruppeleder), Hanne Nora Nilssen (NVKL).

**Saksliste:**

**Godkjenning av innkalling og saksliste for styremøtet**

* Merknad: Kontaktinfo til Unge Venstres nye leder må sjekkes opp, slik at lederen er på maillista.
* Sak til eventuelt: Skolefrokost fylkesbudsjettet.

**Godkjenning av referat fra styremøte 18.09.2015**

* Godkjent via mail

**Godkjenning av referat fra mailbehandling av sakene 40/2015  + 41/2015 + 42/2015**

* Godkjent via mail

**Godkjenning av referat fra telefonmøte om innspill til statsbudsjettet**

* Godkjent via mail

**Sak 43/2015    Økonomi.**

* Økonomirapport ved kasserer:

Utgifter: Annonsekampanje, usikker på om de 40.000,- fra Nordland Venstre er betalt , ca 10.000,- skyldig Arne Ivar Mikalsen fra valgkampen.

Inntekter: Det kom inn et beløp fra VHO, men det er usikkert hva beløpet gjelder. Saldo pr i dag er ca 100.000,- Kasserer utarbeider en skriftlig oversikt.

Kasserer gis også tilgang til epostkontoen for å ha bedre oversikt over innkomne fakturaer og bilag.

Diskusjon i forbindelse med fremtidig overnatting og møterom i forbindelse med styremøter:

Oppsigelse til Mediegården sendt pr brev 21. oktober. Ida Johnsen følger opp slik at vi mottar skriftlig bekreftelse på at leieforholdet er oppsagt.

Ida Johnsen henter inn pris fra SAS-hotellet og øvrige hotell i Bodø både for bruk av møterom og for eventuell «fastpris»/tilbudspris i forbindelse med fylkesstyremøter. Nordland Venstre avholder ca fire fysiske møter i året. I tillegg arrangerer fylkeslaget LPN 1 – 2 ganger årlig.

Stormen Litteraturhus kan ikke brukes som møtelokaler på grunn av ugunstige åpningstider i forhold til styrets møtetider.

Medlemsstatus pr oktober: 494 registrerte**,** 385 betalende; 90 innmeldte, 47 utmeldte. Nordland Venstre er 10. største fylkeslag.

Kasserer undersøker om Venstrevennene som ble kontaktet i vår fortsatt er betalende venstrevenner (skaffer oversikt over hvor mange Venstrevenner Nordland Venstre har).

*Vedtak: Kasserer jobber fram en skriftlig oversikt over økonomistatus og undersøker hvor mange Venstrevenner Nordland Venstre har. Ida Johnsen henter inn tilbud på overnatting og møterom i Bodø, og følger opp oppsigelse Mediegården.*

**Sak 44/2015    Fylkesårsmøtet for 2015**

* Dato: 13. – 14. februar. Tidsramme: kl 10 lørdag 13/2 – kl 15 søndag 14/2 2016.
* Møtested: Radisson Blu, Bodø. Hotellet er bestilt, avtale er signert. Antall rom som bookes må sjekkes mot referat fra 2014. Vi booker noen flere rom i år.
* Møterom: salen som vi har brukt ved tidligere møter + et møterom til redaksjonsnemd + møterom til styret fredag. Medlemmer til redaksjonsnemda foreslås av styret i forkant, men velges av årsmøtet under konstituering.
* Bestillingen til hotellet må være mer spesifikk enn tidligere år, skriftlig kravliste utarbeides. Mikrofoner til ordstyrerbord og talerstol. Ferdig rigga rom før møtestart.
* Mat: Tapas eller to/tre-retters. Årsmøtefest i etterkant på utestedet En kopp vurderes.
* Underholdning: Unge Venstre (Henning David Williams) sørger for underholdning. Krav: to-tre låter (10-12 min.). Max NOK 5000,-. Lett oppsett, ikke PA-anlegg.

Ansvarsområder og innhold i årsmøtet i tillegg til faste årsmøtesaker:

* Invitasjon + info om delegattall, frist for forslag til uttalelser: Gøran Rasmussen Åland
* Nye avstemningslapper: Anja Johansen ordner dette. 50 stk.
* Styret foreslo ei rekke navn til flg. funksjoner i møtet: møteledere, fullmaktsnemnd, redaksjonsnemnd, tellekorps, referent. Leder sender mail til alle disse på vegne av styret og forespør dem om å påta seg oppgaver.
* Medieaksjon: UV er utfordret til å koordinere et opplegg lørdag under årsmøtet. Mål: være synlige i bybildet + markere V politisk (eksempel: kollektivtransport)
* Politisk innhold:
* ”Tema” utgår for å få bedre tid til debatt (styret ønsker innledning fra gjest + bedre tid enn ved siste års møter til generell politisk debatt + tid til debatt tilknytta forslag til uttalelser).
* Vi ønsker oss Trine Skei Grande eller Abid Raja som innleder. Gøran Rasmussen Åland kontakter VHO. Styret ønsker at eventuell årsmøtegjest kan bli hele helga, og vil jobbe frem et todagers program for besøket, inkl. mediekontakt.

Som en digresjon til praktisk årsmøteplanlegging oppsto en diskusjon av forsvarspolitikken for Nord-Norge. Enighet om at Nordland Venstre bør jobbe frem noe om forsvarspolitikk sammen med Troms og Finnmark. Anja Johansen kontakter ledere i Troms og Finnmark.

Nominasjonsnemd til nominasjonsmøtet for Nordland Venstres liste til Stortingsvalget 2017: nemnda skal utnevnes av styret 1 år før nominasjonsfristen (innen utgangen av februar 2017). Styret starter sonderinger av aktuelle kandidater til nominasjonsnemd. Leder kontakter de som ble foreslått. Nemnda utnevnes av styret på neste møte (fysisk/telefon/eller mail).

Vedtak:

* *Styret tar utkast til program til orientering og jobber videre med det. Programposten ”Tema” utgår for å frigi tid til generell politisk debatt og uttalelser. Ansvarsområder til årsmøtet er fordelt.*
* *Det settes av 10 minutter til presentasjon fra hhv. marint utvalg og programkomitéen til storingsvalget v/Ida Johnsen.*
* *Tidspunkt for utdeling av Nordland Venstres miljøpris: avhengig av når prismottaker har anledning til å komme.*
* *Tidspunkt for underholdningsinnslag: må ses dels i sammenheng med når vi deler ut miljøprisen og dels med når de/den som tar underholdningsoppdraget kan komme.*
* *Invitasjon til årsmøtet sendes ut i god tid før jul.*

**Sak 45/2015    Nordland Venstres miljøpris.**

Sekretær sendte ut mail til lokallag den 29.09. Ingen innspill kom inn. Påminning ble sendt ut 10.11. Endelig svarfrist er 24.11. Foreløpige forslag etter påminning gikk ut:

Frikult, forslagsstiller: Rana Venstre

Natur og Ungdom Nordland, forslagsstiller: Henning David Williams

*Vedtak: Styret avventer sin beslutning om prisvinner til fristen for å foreslå kandidater den 24.11 utløper. Styret kaller inn til telefonmøte for å behandle denne saken* ***30. november kl 20.00.***

**Sak 46/2015    Retningslinjer for mailbehandling av styresaker**

Forslag til retningslinjer:

Disse retningslinjene omtaler leder som avsender for enkelthets skyld. Den som sender ut saker for styrebehandling vil oftest være styreleder, men det kan også være andre i styrets arbeidsutvalg (en av nestlederne), sekretær eller annet styremedlem.

1.       Leder sender ut sak via mail og spør styremedlemmene om de aksepterer mailbehandling. I samme mail:

1. foreslår leder tidsramme (svarfrist for om saken kan mailbehandles; svarfrist for eventuell debattrunde; svarfrist for reell saksbehandling/avstemming)
2. sender leder ut eventuelle bakgrunnsdokument osv, skisserer eventuelle alternative utfall
3. foreslår leder vedtak i saken (hvis mulig; i noen saker kan det være bedre å vente til etter eller ut i en debattperiode før en formulerer forslag til vedtak).

2.       Samtidig som mail går ut, sender leder melding (sms/iMessage/tilsvarende) med beskjed om mail og frist for tilbakemelding.

3.       Svarfrist for å vurdere om en aksepterer mailbehandling er to dager. Alle bruker «svar alle»-funksjon når de svarer på dette spørsmålet og i all øvrig kommunikasjon i tilknytning til saken.

4.       Dersom et flertall motsetter seg mailbehandlig, må saken tas i telefon-/skypemøte eller i fysisk møte. Forutsatt at flertallet støtter mailbehandling, blir de fortsatte prosedyrene som følger:

5.       Via mail informerer leder styret om at saken er under behandling og om svarfristen. Svarfristen kan variere noe fra sak til sak (avhengig av tidspress, antall helge-/feriedager innen en ønska frist, osv), men bør uansett være avklart i runde 1.

6.       Samtidig som mail om at saksbehandling er satt i gang, sender leder melding (sms/iMessage/tilsvarende) med beskjed om at slik har mail har gått ut og med info om svarfrist.

7.       Innen tidsfristen kan alle svare så mange ganger de ønsker og eventuelt endre sitt syn/si stemmegiving underveis.

8.       Vedtak gjort som resultat av mailbehandling bekjentgjøres på fylkeslagets nettsider sammen med øvrige referat. Vedtak fra flere saker kan opplyses om i ett slikt referat (samle opp flere vedtak), men det bør ikke gå mer enn 2-3 uker etter at vedtak er fatta, før referat er publisert på nettsidene.

9.       Generell kommentar: det er ikke alle saker som egner seg for mailbehandling. Her må det til ei hver tid sittende styret utvise skjønn.

Vedtak: *Styret har* *debattert og diskutert forslag til retningslinjer. Styret vedtar at mailbehandling av styresaker skal skje etter retningslinjer som er gjengitt i saken.*

**Sak 47/2015    Organisasjonsbygging**

Vi har flere aktive lokallag og flere medlemmer enn tidligere. Hva gjør vi for å holde det slik (evt øke)? Hvordan skal vi oppnå framgang ved neste valg? Valgkamp om 1,5 år.

* Erfaring viser at det er svært viktig å følge opp lokallags rapportering (inkl. levere regnskap). 6 lokallag sto i fare for å miste partistøtte pga manglende rapportering. Anja Johansen og Hanne Nora Nilssen ringte tre lag hver; alle forsikra at de ville få orden i sakene innafor fristene de har fått.
* Det er viktig at det er kontinuitet i styret (i betydninga: ikke for omfattende utskifting av styremedlemmer samtidig) slik at organisasjonsarbeidet fortsetter og kunnskap videreføres, og at det nye styret ikke må begynne på bar bakke.
* Singelklubben: I 10 kommunestyrer har V én representant inne. Hvordan tilrettelegger vi for at det ikke blir for ensomt? Gratis LPN for «singelklubbmedlemmer» i lokallag med svak økonomi er et mulig tiltak. VHO foreslår at årsmøtene velger delegater til landsmøtet 2016 fra singelklubben.

Dette gjelder: Bodø (Ida Johnsen), Fauske (Svein Roger Bådsvik), Meløy (Ken-Henry Solhaug), Andøy (Per Erik Larsen), Hadsel (Arne Ivar Mikalsen), Evenes (Per-Anders Robertsen), Narvik (Marit Birkely), Vestvågøy (Gøran Rasmussen Åland), Steigen (Arne B. Vaag), Rana (Mats Hansen).

* De som ikke kom inn i kommunestyret: I tre kommuner fikk vi ingen plasser/kom ikke inn. Dette gjelder Leirfjord, Sortland, Nesna. Hvordan tilrettelegger vi for at medlemmene i disse lokallagene ikke mister piffen i perioden?
* Venstre-skole. LPN 2016: når, hvor, koordinator, sammen med andre fylker, osv?
* Samarbeid styret – fylkestingsgruppa: Styret deltar i for liten grad i arbeidet med politikken på fylkestinget. Vi ønsker å endre dette slik at styret er tettere på agendaen på fylkestinget og fylkestingsrepresentantene i større grad kan bruke styret som debattforum.

Vedtak:

* *Det nye styret som velges på årsmøtet i februar bør følge opp lokallagene, både singelklubbrepresentantene og de som ikke kom inn, i større grad. Styret foreslår at det opprettes jevnlig kontakt med disse, gjerne på flg måte: de nye styremedlemmene får ansvar for å være i direkte kontakt (telefon/Skype eller fysisk møte) med «sine» lokallag i forkant av hvert fysiske styremøte.*
* *Styret foreslår at de mest erfarne i singelklubben (Arne B. Vaag, Arne Ivar Mikalsen, Ida Johnsen) utfordres til å ha kontakt med de nyvalgte representantene.*
* *Fast programpost på fysiske styremøter: rapport fra fylket rundt. Organisatorisk nestleder i det nye styret følger opp dette arbeidet og sørger for at dette gjennomføres.*
* *LPN legges til helga 2. – 3. april 2016, og skal brukes aktivt som rekrutteringsarena. Avhengig av fylkeslagets økonomi kan vi vurdere å dekke deltakeravgift og eventuelt overnatting for deltakere fra singelklubben og lokallagene som ikke ble representert i kommunestyrene.*
* *Fra styrets side er det ønskelig med tettere kontakt mellom styret og fylkestingsgruppa. Det gjøres forsøk med telefonmøter i forkant av fylkestingsmøtene. Disse telefonmøtene forberedes av fylkestingsgruppa, med innstilling. Første telefonmøte 26. november kl 1800-1900.*

**Sak 48/2015    Innspill fra Narvik Venstre om lokalsykehus**

Den 9/11 2015 mottok styret flg innspill fra Narvik Venstre:

Vedrørende lokalsykehus og høringsuttalelse.

Det er kommet Narvik Venstre for øret at Nordland Venstre ikke har behandlet en høringsuttalelse vedrørende lokalsykehus. Dette finner Narvik Venstre urovekkende og ber om at Nordland Venstre tar dette opp på styremøte 13-14.november.

Narvik kommune er et av stedene i Nordland som kan bli rammet ved den forestående sykehusendringen, sammen med Lofoten og Helgeland.

Vi i Narvik ser med stor bekymring på sentraliseringen som er foreslått. I nord har vi ofte vær, mye vær. Vi opplever stengte veier, stengte flyplasser, stengte bruer og flyforbud for både helikoptre og fly. I Narvik har liv vært berget uavhengig av været nettopp pga at vi har vært et fullverdig sykehus med akuttkirurgi og fødeavdeling. Dersom dette skal endres til fødestue og ingen akuttkirurgi frykter vi at liv vil gå tapt.

Lokalsykehus som allerede er blitt rammet av denne endringen rapporterer om at liv kunne vært berget dersom det hadde vært et fullverdig tilbud på sykehuset.

Vi blør ikke saktere i nord, eller i mer desentraliserte strøk.

Kirurger på lokalsykehus tilbakeviser påstander om dårlig og/eller lite knivtid og forteller om bred erfaring og dyktige utøvere som gjør jobben fullt ut.

Narvik Venstre ser med bekymring for tilstanden i nord om markedskreftene skal få råde og at det er økonomi og antall beboere som skal styre hvilket tilbud et lokalsykehus har.

Narvik Venstre vil at Nordland Venstre tar denne situasjonen alvorlig og uttaler seg i sykehussaken. Vi ber også om at saken oversendes sentralstyret.

For ytterligere opplysninger og støttespillere så er det opprettet en Sykehusallianse i Narvik med logo «Blør vi saktere» Denne er styrt bla av lege. Disse kan kontaktes for detaljert info. <http://www.sykehusalliansen.no/>

<https://www.facebook.com/blorvisaktere/?fref=ts>

o   Hva har vi gjort tidligere i anledning temaet?

* Uttalelse til årsmøtet i Nordland V februar 2015: Uttalelse nr 9 fra Lødingen Venstre. Akuttberedskap ved sykehus.
* Uttalelse fra V, Rødt, KrF, fylkestinget februar 2015: Bevar beredskapen ved lokalsykehusene, <http://www.venstre.no/artikkel/2015/03/10/bevar-beredskapen-pa-lokalsykehusene/>
* Leserinnlegg fra Vågan og Vestvågøy V, juni 2015, <http://www.venstre.no/artikkel/2015/06/12/venstres-ordforerkandidater-i-lofoten-om-lokalsykehus/>
* Landsstyreuttalelse desember 2014: https://www.venstre.no/tema/velferd/helse/sykehus/

*Vedtak:* *Nordland Venstre støtter seg til landsstyrets uttalelse fra desember 2014, og uttalelsen fra fylkestinget fra Venstre, Rødt og KrF, samt leserinnlegg fra Venstrelagene i Vesterålen og Venstrelagene i Lofoten. Videre vil saken følges opp når sykehusplanen legges fram av helseministeren i Stortinget i løpet av høsten. Fram til den tid viser vi til Venstres vedtatte politikk på området. Nordland Venstre oppfordrer Narvik Venstre til å sende henvendelsen sin til Sentralstyret dersom de ønsker det.*

**Evt:**

Skolefrokost i fylkesbudsjettet, stikkord fra kort debatt:

- Frokost til alle eller bare hybelboere? Hensikten er å hindre frafallet i vgs.

- UV frykter at Venstre kommer til å tape på å gå inn for å gå fjerne tilbudet.

- Har forsøket med skolefrokost vist resultater i form av redusert frafallet? Tilbudet ble opprettet ved skolestart i høst; vi mener at det er for tidlig å konkludere. Trenger å vite mer om effekten av dette tiltaket målt mot effekt av andre tiltak.

- Kan vi se bruk av penger til skolefrokost i sammenheng med bruk av penger til vgs generelt? F.eks. holde tiltaket opp mot å opprettholde linjer som vurderes nedlagt (danselinja på Mo).

*Vedtak: Følges opp i telefonmøtet om budsjett.*

**Møteplan framover:**

* **Torsdag 26.11.2015 kl 18:00 – 19:00**. Telefonstyremøte om saker til fylkestinget. May Valle og Arne Ivar Mikalsen foreslår innstilling i alle saker som er ferdige til 26/11 (og til neste møte om saker til fylkestinget dersom vi trenger et møte til). Fylkestingsrepresentantene vurderer hvilke saker det er nyttig å bringe inn for diskusjon i styret.
* **Mandag 30.11.2015 kl 20.00-21.00**. Telefonstyremøte om miljøprisen.
* **Onsdag 02.12.2015 kl 18:00 – 19:00**. Telefonstyremøte om saker til fylkestinget, del II – hvis behov etter 26/11. Forberedelse: som skissert til møtet 26/11.
* Telefonstyremøte **januar 2016** om saker til fylkesårsmøtet + praktisk forarbeid til årsmøtet.
* Fysisk styremøte **12.02.2016 kl 1800 - 2100**, på Radisson Blu, Bodø (årsmøtehotell).
* Fylkesårsmøte **13.-14.02.2016**
* LPN **02.-03.04.2016**

Det sittende styret er enig om at styret i framtida bør legge minst ett årlig styremøte ut av Bodø til andre steder i fylket forutsett at man oppnår følgende for å bygge organisasjonen: møter med lokallag (helst flere lokallag i regionen), bedriftsbesøk eller annet sammen med lokallag som gir medieoppslag. Det sittende styret mener det må bli opp til det nye styret (velges februar 2016) å beslutte om de ønsker å følge opp dette og hvor de i så fall ønsker å legge møter.